text: Meniadus son devoir fist 
   À chascun, si qu'il n'i mesprist 
   De riens que il faire i deüst 
   Dont nus reprendre le peüst, 
   Ne de conroi, ne de riens née.
   Chascuns revint en sa contrée,
   PageV02P284
   Ainsi que vous ai recordé. 
   Mais ne vous ai pas devisé 
   Conment Bien-doit-plaire ensaigna 
   Sa fille, ains que partist de là. 
   Com bone mere, chastoiie 
   L'avoit, et adroit ensaignie 
   De ce k'à bon chastoi afiert. 
   De ce plus parlé ne vous iert. 
  